stanford-oval/wikipedia huggingface dataset:
Tuusulanjärvi
Luonto

Tuusulanjärven laskujoki Tuusulanjoki alkaa järven eteläpäästä Koskensillalta ja laskee Vantaanjokeen. Lännestä Tuusulanjärveen laskee Rusutjärvestä alkava Haukkaoja sekä Nuppulinnasta Flinkinojana alkava Sarsalanoja, joka laskee järven länsirannalle rakennetun kosteikon koilliskulmaan. Järven valuma-alue on 98 km².
Tuusulanjärven rannalla kohoaa 25 metriä korkea Sarvikallio, joka tunnetaan myös Pikku-Kolina. Toinen hieno luontokohde on Fjällbon puisto. Vanhankylänniemessä on laaja virkistysalue.
Tuusulanjärvi on hyvin herkkä luonnoltaan. Sen läheisyydessä pesii runsaasti lintuja, esimerkiksi joutsenia, kurkia, telkkiä, silkkiuikkuja ja isokoskeloita. Jopa kalasääski on pesinyt järvellä joinain kesinä. Ympäröivissä metsissä on esimerkiksi palokärkiä. Järvi on luokiteltu valtakunnallisesti arvokkaaksi lintuvedeksi ja se on lintuharrastajien suosiossa. Hyrylässä ja Järvenpään Kaakkolassa on lintutornit. Tuusulanjärvi on kalaisa, siellä elää 21 kalalajia, esimerkiksi paljon haukia.
Tuusulanjärven Natura-alue on laajuudeltaan 198 hehtaaria ja koostuu kolmesta vesi- ja kosteikkoalueesta. Suomen ympäristökeskuksen mukaan alueella pesii 29 kosteikkojen ja vesien lintulajia.
Alun perin Tuusulanjärvi oli tyypillinen karu järvi. Se on kuitenkin päässyt hieman rehevöitymään, koska järveä säännösteltiin Hyrylään 1959 rakennetulla padolla, sen rannalla on runsaasti peltoja, joista lannoitteet pääsevät helposti valumaan järveen, ja aikoinaan siihen on laskettu myös jätevesiä. Tuusulanjärvi on muutenkin ollut useiden keskusteluiden aiheena sen huonon vedenlaadun ja yleistilan vuoksi. Siksi järvi ei ole aina mieluisin vaihtoehto paikallisille asukkaille, mikäli he tahtovat uimaan. Nykyisin järveä yritetään pelastaa monin tavoin. Rehevöitymistä on koetettu estää muun muassa tehokalastuksella ja hapetuksella. Vedenlaatu on parantunut huimasti viime vuosina ympäristönsuojelutoimenpiteiden ansiosta ja sinileväkukintoja esiintyy harvoin.
Vapaa-aika

Uimarannat Tuusulanjärvellä ovat Järvenpään Tervanokassa aivan Rantapuiston vieressä, josta löytyy myös 2015 rakennettu rantakahvila- ja baari minigolfkenttineen sekä toinen järven luoteisnurkassa Vanhankylänniemessä. Vanhankylänniemessä toimii myös veneily- ja melontaseurat. 
Tuusulan puolelta löytyy uimaranta Fjällbon puistosta lähellä Aleksis Kiven kuolinmökkiä.
Järvellä järjestetään paljon esimerkiksi jollakilpailuja. Talvisin Tuusulanjärvellä kulkee hiihtolatuja ja luistelureittejä. Tuusulanjärven ympäripyöräily on hyvin suosittua.
Historia

Tuusulanjärven allas on osa miljoonien vuosien takaisessa maanjäristyksessä syntynyttä laaksoa, johon kuuluu myös Espoon Pitkäjärvi. Monista Suomen järvistä poiketen Tuusulanjärvi ei siis ole jääkautista perua. Nykyinen järvi alkoi kuroutua irti siihen yltäneestä vuonosta noin 9 000 vuotta sitten.
Tuusulanjoen alkupäässä sekä järven etelä- ja länsipuolella on merkkejä jo varhaiskivikautisesta asutuksesta, mutta pysyvä asutus alkoi vasta 1300-luvulla. Ensimmäinen kylä lienee järven rannalle sijoittunut Vanhakylä. Muinoin Tuusulanjärveä oli tapana kutsua Kauk- tai Pitkäjärveksi[lähde? ] sen pitkänomaisen muodon vuoksi. Vanhassa suomen kielessä Pitkäjärvi tarkoitti samaa kuin Kaukajärvi. Nykyisen nimensä järvi sai 1600-luvulla, kun Tuusula oli erotettu omaksi seurakunnakseen, jonka kirkonkylä muodostui järven rantamille.
Tuusulanjärven itärantaa myötäilevä Tuusulan Rantatie oli aikoinaan osa Helsingistä Lahteen johtanutta päätietä. Sen varrella asui 1900-luvun alkupuolella joukko taiteilijoita, joista tunnetuimpia olivat Jean Sibelius, Pekka Halonen ja Eero Järnefelt, ja alueelle muodostuikin huomattava Tuusulanjärven taiteilijayhteisö. Pekka Halosen asuintalo Halosenniemi sijaitsee järveen työntyvässä niemessä. Jo samoihin aikoihin rakennettiin Tuusulanjärven rannoille myös kesähuviloita.
Tuusulanjärven varhaisia tutkijoita oli Suomen ensimmäinen limnologian professori Heikki Järnefelt, Tuusulanjärven taiteilijayhteisöön kuuluneen taiteilija Eero Järnefeltin poika, jonka väitöskirja vuodelta 1921 käsitteli Tuusulanjärveä.
Aiheesta muualla

Kuvia tai muita tiedostoja aiheesta Tuusulanjärvi Wikimedia Commonsissa
Tuusulanjärven kotisivut
Lisätietoja Tuusulanjärvestä
Näkymä Fjällbon puistosta
Eero Järnefeltin Suviranta
Ugrijuhla

Ugrijuhla on suomalais-ugrilainen kansanperinnettä ja modernia ilmaisua yhdistävä monipuolinen pienoisfestivaali Imatralla. Toukokuussa pidettävän tapahtuman ohjelmisto on poikkitaiteellinen: tanssia, musiikkia, teatteria, ruokakulttuuria.
Ensimmäinen Ugrijuhla järjestettiin vuonna 2000. Tapahtuman järjestäjinä toimivat Humanistisen ammattikorkeakoulun Joutsenon koulutusyksikkö ja Etelänkarjalaisten Nuorisoseurojen Liitto.
Esiintyjinä ovat olleet muun muassa tanssiryhmä Ekton Korka, Olga Aleksandrova, Komin tasavallan folkloreteatteri, Santtu Karhu & Talvisovat, Myllärit, Rosynka, Liisa Matveinen ja Tellu Turkka, Sanna Kurki-Suonio ja Magnus Stinnerbom, Ari Numminen, Burlakat, Rymäkkä sekä Suden aika -kvartetti.
Ugrijuhla 2009

Ugrijuhla 2009 järjestettiin 16.–21. toukokuuta. Teemana oli udmurtialainen kulttuuri.  Esiintyjinä olivat muun muassa Ekton Korka, Rymäkkä, Sattuma sekä Suden aika -kvartetti.
Ugrijuhla 2008

Vuoden 2008 Ugrijuhla järjestettiin 22.-24. toukokuuta. Ulkomaiset vieraat tulivat Marista ja Karjalasta.
Unbroken (Demi Lovaton albumi)

| Unbroken Demi Lovato |
| --- | --- | --- |

Studioalbumin tiedot
 Julkaistu: 20. syyskuuta 2011
 Kesto: 52.36
 Levy-yhtiö: Hollywood Records
Demi Lovaton muut studioalbumit
| Here We Go Again 2009 | Unbroken 2011 | Demi 2013 |
Unbroken on yhdysvaltalaislaulaja Demi Lovaton kolmas studioalbumi, joka julkaistiin Hollywood Recordsin kautta 20. syyskuuta 2011.
Kappaleet

All Night Long – 3.14 (feat. Missy Elliott & Timbaland)
Who's That Boy – 3.12 (feat. Dev)
You're My Only Shorty – 3.06 (feat. Iyaz)
Together – 4.33 (feat. Jason Derulo)
Lightweight – 4.01
Unbroken – 3.18
Fix a Heart – 3.13
Hold Up – 2.50
Mistake – 3.33
Give Your Heart a Break – 3.25
Skyscraper – 3.42
In Real Life – 2.57
My Love Is Like a Star – 3.50
For the Love of a Daughter – 4.00
Skyscraper (Wizz Dumb Remix) – 3.42
Unbroken (María Ólafsdóttirin kappale)

| ”Unbroken” María Ólafsdóttir |
| --- | --- | --- |

Singlen tiedot
 Julkaistu: 23. tammikuuta 2015
 Formaatti: Digitaalinen
 Tekijä(t): Ásgeir Orri Ásgeirsson, Pálmi Ragnar Ásgeirsson, Sæþór Kristjánsson, María Ólafsdóttir
 Tuottaja(t): Ásgeir Orri Ásgeirsson, Pálmi Ragnar Ásgeirsson, Sæþór Kristjánsson
 Tyylilaji: Pop, pop rock
 Kesto: 03.04
 Levy-yhtiö: Ice Cold Music Group
María Ólafsdóttirin muut singlet
| ”{{{edellinen}}}” {{{vuosie}}} | ”Unbroken” 2015 |   |
| Unbroken |
| --- | --- |

Kappaleen tiedot
Esittäjä(t):  María Ólafsdóttir
Säveltäjä(t):  Ásgeir Orri Ásgeirsson, Pálmi Ragnar Ásgeirsson, Sæþór Kristjánsson
Sanoittaja(t):  Ásgeir Orri Ásgeirsson, Pálmi Ragnar Ásgeirsson, Sæþór Kristjánsson, María Ólafsdóttir
Tuottaja(t):  Ásgeir Orri Ásgeirsson, Pálmi Ragnar Ásgeirsson, Sæþór Kristjánsson
Euroviisutiedot
Vuosi:  2015
Maa:  Islanti
Kieli:  englanti
Sijoitus semifinaalissa:  14.
Pisteet semifinaalissa:  15
Sanat:  sanoitus
Video:  videolinkki
Unbroken on islantilaislaulaja María Ólafsdóttirin kappale, joka edusti Islantia Eurovision laulukilpailussa 2015. Kappaleen alkuperäinen islanninkielinen nimi on Lítil skref (Pieniä askeleita).
Kappale kilpaili Euroviisujen toisessa semifinaalissa, jossa se sijoittui viidenneksitoista ja täten karsiutui finaalista.
Listasijoitukset

| Lista | Paras sijoitus |
| --- | --- |
Islanti (Islannin singlelista): 2
Käännös suomeksi
USS North Carolina (BB-55)

| USS North Carolina |
| --- | --- |
 USS North Carolina

Aluksen vaiheet
Rakentaja:  New York Naval Shipyard
Kölinlasku:  27. lokakuuta 1937
Laskettu vesille:  13. kesäkuuta 1940
Palveluskäyttöön:  9. huhtikuuta 1941
Poistui palveluskäytöstä:  myyty museoalukseksi 1. kesäkuuta 1960
Tekniset tiedot
Uppouma:  38 086 t
Pituus:  222,1 m
Leveys:  33 m
Syväys:  10,1 m
Koneteho:  121 000 hv (90 MW)
Nopeus:  26 solmua
Miehistöä:  144 upseeria ja 2195 miehistönjäsentä
Aseistus
Aseistus:  9 x 16"/45 Mark 6 -tykkiä 20 x DP 5"/38 -tykkiä 16 x 1,1"/L75 (28 mm) -ilmatorjuntatykkiä 3 x lentokonetta
USS North Carolina (runkonumero BB-55) oli Yhdysvaltain laivaston North Carolina -luokan taistelulaiva. Alus on nykyään museoaluksena Wilmingtonissa Pohjois-Carolinassa.
Valmistus

Alus tilattiin New Yorkin laivastontelakalta, missä köli laskettiin 27. lokakuuta 1937. Alus laskettiin vesille 13. kesäkuuta 1940 kumminaan North Carolinan kuvernöörin tytär, neiti Isabel Hoey ja otettiin palvelukseen 9. huhtikuuta 1941 New Yorkissa ensimmäisenä päällikkönään Olaf M. Hustvedt.
Aiheesta muualla

Historic Naval Ships Association - USS North Carolina (Arkistoitu – Internet Archive) (englanniksi)
North Carolina -luokan taistelulaivat
Ugress

Ugress on electronica-projekti Bergenistä, Norjasta. Projektin isä on Gisle Martens Meyer.
Ugress on julkaissut viisi albumia: Resound (2002) kiipesi toiselle sijalle Norjan virallisella top-listalla. Seuraava albumi, Cinematronics, julkaistiin kaksi vuotta myöhemmin. Kolmas albumi, Unicorn, julkaistiin tammikuussa 2008 ja se oli samalla ensimmäinen Ugress-albumi, jonka julkaisi Gisle Martens Meyerin oman levy-yhtiö  Uncanny Planet Records. Reminiscience julkaistiin 2009, Collectronics vuonna 2010 ja Planet U, joka julkaistiin vuonna 2011. Collectronics on kokoelma-albumi, joka koostuu yhtyeen julkaisemista singleistä ja EP:istä.
Sana ugress tarkoittaa rikkaruohoa norjaksi.
Ugressin musiikki muistuttaa Crystal Methodin, Chemical Brothersin ja Propellerheadsin musiikkia. Joitain samankaltaisuuksia Röyksoppin kanssa on mainittu, mutta Ugressin tyylinlla on sanottu olevan "likaisempaa". Ugress käyttää paljon sampleja monilta muilta artisteilta ja televisio-ohjelmista. Ugress ei ole ainoa Gisle Martens Meyerin projekti, vaan vain yksi Uncanny Planet Recordsin monista projekteista.
Diskografia

E-Pipe - rajoitettu versio 12" LP (2000)
Ugress Promo EP - rajoitettu versio CD (2001)
Loungemeister - rajoitettu versio 12" LP (2002)
Resound (2002)
La Passion De Jeanne D'Arc - mykkäelokuvan soundtrack - rajoitettu versio CD (2003)
Cinematronics (2004)
Cowboy Desperado - Promo CD (2005)
Unicorn (2008)
Reminiscience (2009)
Collectronics (2010)
Planet U (2011)
Aelita – Queen Of Mars (2013)
Häxan (2016)
It Came From Beyond Eternal September (2016)
The Wrong Future (2018)
Black Anorak (2018)
Ghoststorm (2019)
Scavenger Royale (2021)
Ugress on myös julkaissut ilmaiseksi jaettavia EP-levyjä
Sophisticated Wickedness (helmikuu 2006)
Retroconnaissance (toukokuu 2006)
Kosmonaut (lokakuu 2006)
Aiheesta muualla

Uncanny Planet - projektien pääsivu
Gislen blogi - nykyinen tapahtumien keskus
Gislewiki - fanien ylläpitämä wiki
UnrealEd

UnrealEd on kenttäeditori, jolla voi suunnitella kenttiä Unreal -peliin ja muihin peleihin, jotka käyttävät Unrealin pelimoottoria Unreal Enginea. Kenttäeditorissa on myös tuki Unrealin omalle skriptauskielelle (UnrealScript).
Ubah Ali

| Ubah Ali |
| --- | --- |

Henkilötiedot
Syntynyt: 1996 (ikä 27–28)  Burao, Somalimaa
Kansalaisuus:   somalimaalainen
Ammatti:  kansalaisaktivisti
Muut tiedot
Aktiivisena:  2015–
Järjestö:  Hope for Somaliland Community Solace for Somaliland Girls
Ubah Ali (s. 1996) on somalimaalainen aktivisti, joka on kampanjoinut naisten sukupuolielinten silpomista vastaan. BBC listasi hänet 100 Women -listalleen vuonna 2020.
Tausta ja yksityiselämä

Ali syntyi vuonna 1996 Somalimaassa. Hän on itse joutunut silpomisen uhriksi ollessaan 6-vuotias.
Ali opiskelee Beirutin Amerikalaisessa yliopistossa pääaineenaan politiikkaa ja ihmisoikeudet.
Aktivistina

Vuonna 2015 aloitti uransa aktivistina perustamalla Hope for Somaliland Community -nimisen järjestön, jonka tarkoitus oli kerätä varoja nälänhädästä kärsivälle kotiseudulleen.
Kolme vuotta myöhemmin hän oli mukana perustamassa uutta järjestöä nimeltä Solace for Somaliland Girls, jonka tarkoituksena oli lopettaa silpominen. Järjestön tarkoitus on valistaa ihmisiä silpomisen vaaroista ja samalla voimaannuttaa silpomisen uhreja.
Aiheesta muualla

Ubah Ali Twitterissä
Türk Telekom Arena

Türk Telekom Arena
Türk Telekom Arena on Turkin Istanbulissa sijaitseva jalkapallostadion. Se toimii jalkapallojoukkue Galatasaray SK:n kotistadionina. Kansainvälisten otteluiden aikaan stadionin nimi on UEFA Stadion Istanbul tai Aslantepe Arena, koska liittojen säännöt kieltävät virallisiin yhteistyökumppaneihin kuulumattomien sponsorien nimet. Stadion avattiin 15. tammikuuta 2011, ja sen kapasiteetti on 52 652.
Stadion on tällä hetkellä yksi maailman nykyaikaisimmista jalkapallostadioneista. Sen erikoisin piirre on väriä vaihtava ulkoasu. Galatasarayin pelatessa stadion loistaa punaisena, maaotteluissa ja muissa erikoistapauksissa stadion hohkaa valkoisena. Myös värien yhdistelmät ovat mahdollisia. Stadionin rakentaminen maksoi 160 miljoonaa euroa, mikä tekee siitä yhden maailman kalleimmista stadioneista.
Türkmenistan (lehti)

Lehden etusivu tammikuussa 2023.
Türkmenistan on Turkmenistanin pääkaupungissa Aşgabatissa ilmestyvä turkmeeninkielinen sanomalehti.
Lehti perustettiin vuonna 1920 nimellä Türkmenistan. Vuonna 1932 se sai nimen Şuralar Türkmenistany (”Neuvosto-Turkmenistan”), joka vuonna 1936 muuttui muotoon Sowet Türkmenistany. Lehteä julkaisiin aluksi arabialaisella, vuodesta 1929 latinalaisella ja vuodesta 1941 kyrillisellä kirjaimistolla.
Sowet Türkmenistany oli neuvostoaikana Turkmenistanin kommunistisen puolueen keskuskomitean sekä Turkmenistanin sosialistisen neuvostotasavallan korkeimman neuvoston ja ministerineuvoston äänenkannattaja. Se oli tasavallan tärkein sanomalehti, jonka rinnalla julkaistiin venäjänkielistä Turkmenskaja iskraa. Kuudesti viikossa ilmestyneen lehden painosmäärä oli 140 000 kappaletta vuonna 1975.
Lehti sai takaisin alkuperäisen nimensä Turkmenistanin itsenäistymisen jälkeen. Se on venäjänkielisen Neitralnyi Turkmenistanin rinnalla maan ainoa päivälehti. Kuudesti viikossa Turkmenistanin hallituksen äänenkannattajana ilmestyvän lehden painosmäärä oli 24 000 kappaletta joulukuussa 2023.
Ulli Lust

| Ulli Lust |
| --- | --- |

Henkilötiedot
Syntynyt: 1967
Kirjailija
Äidinkieli: saksa
Tuotannon kieli: saksa
Tyylilajit:  sarjakuvaromaani
Aiheet:  naisen asema
Esikoisteos:  Tänään on loppuelämäsi viimeinen päivä (2008)
Pääteokset:  Wie ich versuchte, ein guter Mensch zu sein (2017) Flughunde (2013)
Aiheesta muualla
Löydä lisää kirjailijoitaKirjallisuuden teemasivulta
Ulli Lust (s. 1967 Wien) on itävaltalainen sarjakuvataiteilija, joka asuu Berliinissä. Hänen läpimurtoteoksensa on vuonna 2008 julkaistu teos Tänään on loppuelämäsi viimeinen päivä (Heute ist der letzte Tag vom Rest deines Lebens). Se kuvaa kahden naisen matkaa Itävallasta Italiaan ja heidän kohtaamaansa sukupuolista ahdistelua.
Vuonna 2017 ilmestyneessä sarjakuvakirjassa Wie ich versuchte, ein guter Mensch zu sein Lust kuvaa oman elämänsä kolmiodraamaa kahden samanaikaisen miesystävän kanssa. Näistä vanhempi mies on Lustille turvallinen kumppani, mutta nuoremman kanssa hän jakaa intohimoisen seksisuhteen. Ajan mittaan miehen intohimon alta kuoriutuu omistushaluinen ja väkivaltainen puoli. Lust ei kuitenkaan pysty irrottautumaan tuhoisasta suhteesta. Vuoden 2013 teos Flughunde perustuu kirjailija Marcel Beyerin romaaniin. Teoksessa kuvataan toisen maailmansodan aikaisia tapahtumia kahden eri kertojan kautta. Kumpikin heistä on lähellä natsivallan ydintä, mutta silti tietämätön natsivallan julmuuksista. Toinen kertojista ei juuri seuraa politiikkaa tai sotatapahtumia, vaan keskittyy erikoisalaansa, äänitekniikkaan. Toinen kertojista on Helga Goebbels, natsijohtaja Joseph Goebbelsin vanhin lapsi. Kahden kertojan tiet yhtyvät sodan viimeisinä päivinä Hitlerin bunkkerissa, jossa tallennetaan natsjohdon ajatuksia.
Myös Lustin puoliso Kai Pfeiffer on sarjakuvataiteilija .
Aiheesta muualla

Wikimedia Commonsissa on kuvia tai muita tiedostoja aiheesta .
Ulli Lustin sarjakuvia Electrocomics-sivustolla
Ubagan

| Ubagan ven>  Убаган, kaz. Обаған |
| --- | --- |

Alkulähde:  Kušmurunin järvi  52°8′34″N, 64°29′12″E 
Laskupaikka:  Tobol  54°24′2″N, 64°45′1″E
Maat:  Kazakstan, Venäjä
Pituus:  376  km
Virtaama:  2,71  m³/s
Valuma-alue:  50700  km²

Ubagan (ven. Убаган ja kaz. Обаған eli Obaghan) on Kazakstanissa ja hieman myös Venäjällä Objoen vesistöön kuuluva Toboljoen oikeanpuoleinen sivujoki, jonka valuma-alue sijaitsee eteläisen Uralvuoriston itäpuolella aron alueella. Joki on kevättulvan jälkeen kesällä murtovetinen joki.
Maantietoa

Joen lähteet sijaitsevat Qostanayn alueella Kušmurunin järvessä tai siihen laskevien lyhyiden purojen latvoilla. Joki virtaa 376 kilometriä pääasiassa pohjoiseen kuivan ja maaperältään suolaisen aron läpi, kunnes se saapuu lopuksi Venäjän Kurganin alueelle. Joen suistoalueesta kuuluu viisi kilometriä Venäjän puolelle. Siellä se yhtyy Toboljokeen 909 kilometriä  ennen Irtyšjoen yhtymäkohtaa. Irtyšjoki on Pohjoiseen jäämereen laskevan Objoen suuri sivujoki. Joella ei ole mainittavia sivujokia, koska ne ovat suuren osan vuodesta kuivillaan, mutta joen valuma-alue muodostaa 1,7 % koko Objoen valuma-alueesta.
Vuodenajat ja virtaamat

Joki virtaa Länsi-Siperian alangon eteläosissa, joka jää eteläisen Uralvuoriston itäpuolelle. Siellä ilmasto on mannermainen ja pohjoisosia paljon kuivempi. Alueen sateet riippuvat ilmamassojen liikkeistä ja vallitsevana on kaakkoinen kuiva ilmavirtaus. Alueen biotyyppi onkin aroa ja puoliaavikkoa, mikä riippuu siitä, onko aluetta kohdannut kuivuusjakso vai ei. Kuivuusjakson aikana joki ei saa vettä, koska pohjavesi vajoaa liian syvälle. Silloin alueen järvet ja lammet kuivuvat tai jäävät suolaisiksi lammikoiksi. Maaperään on kertynyt suolaa, joka huuhtoutuu jokeen, minkä vuoksi sen vesi on kesäisin hieman suolaista.
Vuodenajat vaikuttavat joen virtaamaan suuresti. Vähät sateet imeytyvät maaperään ja sen pohjavesi ruokkii jokea säästeliäästi. Keskialivirtaama (MNQ) onkin vain 0,04 kuutiometriä sekunnissa (m³/s) eli 40 litraa sekunnissa. Talven lumet sulaavat huhtikuussa, jolloin joen virtaama on 22,2 m³/s ja toukokuussa 8,6 m³/s. Joen vuotuinen keskivirtaama (MQ) on 2,71 m³/s. Joella on mitattu suurimmillaan (HHQ) 166 m³/s.
Vettä kerätään talousvedeksi pieniin tekojärviin. Alueen suurin järvi on Kušmurunin järvi, jonka läpi joki virtaa. Järvi on 43 kilometriä pitkä ja 10 kilometriä leveä. Sen vedenpinta kuitenkin vaihtelee suuresti vuodenajan mukaan.
Aiheesta muualla

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: ru:Убаган
Käännös suomeksi
Täysikuun silta

| ”Täysikuun silta” Raili Eronen & Twangers |
| --- | --- | --- |

Singlen tiedot
 Julkaistu: 1992
 Formaatti: 7" vinyyli
 Tyylilaji: iskelmä
 Kesto: 03.14
 Levy-yhtiö: Fazer Finnlevy
Raili Erosen & Twangersin muut singlet
| ”Jäljet hiekassa” 1990 | ”Täysikuun silta” 1992 |   |
Täysikuun silta on suomalaisen Raili Eronen & Twangers -yhtyeen single vuodelta 1992. Sen on julkaissut Fazer Finnlevy sarjanumerolla 100367.
Kappaleet > A-puoli

Täysikuun silta – 3.14 (säv. ja sov. Torsti Koria, san. Jaana Koria)
Kappaleet > B-puoli

Jos jätät minut – 3.12 (säv. ja san. Unto Mononen, sov. Torsti Koria)
Urach (hallitsijasuku)

Urach on eurooppalainen kuninkaallinen suku, joka on peräisin Saksasta ja polveutuu vanhemman Württembergin hallitsijasuvun morganaattisesta haarasta. Sukuun kuulunut prinssi Wilhelm (1864–1928) valittiin Liettuan kuninkaaksi 11. heinäkuuta 1918 hallitsijanimellä Mindaugas II, Saksan vastustuksesta huolimatta. Maa oli julistautunut itsenäiseksi Neuvosto-Venäjästä aiemmin samana vuonna. Kuningas ei koskaan ehtinyt edes käydä maassaan, ja lopulta Liettuaa hallinnut Liettuan neuvosto veti tarjouksensa pois, kun kävi selväksi, ettei Saksa voittaisi ensimmäistä maailmansotaa. Maan ensimmäiseksi presidentiksi valittiin Antanas Smetona.[lähde? ]
Suvun nykyinen päämies on Urachin herttua Wilhelm Albert.[lähde? ]
Unoosa

Unoosan logo
UNOOSA (United Nations Office for Outer Space Affairs) on Yhdistyneiden kansakuntien yleiskokouksen organisaatio, jonka vastuulla on toteuttaa kokouksen määrittelemiä ulkoavaruuteen liittyviä toimintaperiaatteita. Se sijaitsee YK:n toimistossa Wienissä. Unoosa ylläpitää ulkoavaruuteen lähetettyjen kappaleiden rekisteriä. Se myös tukee kehittyviä maita avaruusteknologian käyttämisessä talouden kehityksen edistämiseksi.
Toimiston johdossa on italialainen Simonetta Di Pippo.
Aiheesta muualla

United Nations Office for Outer Space Affairs (englanniksi)
Kansainvälinen avaruuslaki
Yhdistyneiden kansakuntien sopimukset ja avaruuslain periaatteet
Urbain Ngassongo

Urbain Ngassongo (s. 15. lokakuuta 1961 Kinshasa, Kongon demokraattinen tasavalta) on Kongon tasavallassa toimiva roomalaiskatolinen piispa. Hänet vihittiin papiksi Brazzavillen arkkihiippakuntaan 20. heinäkuuta 1996 ja nimitettiin Gamboman hiippakunnan johtoon 22. helmikuuta 2013. Piispaksi vihkiminen seurasi 21. huhtikuuta. Pääkonsekraattorina toimi Anatole Milandou, jota avustivat Jan Romeo Pawłowski ja Victor Abagna Mossa.
Täplänuolikko

| Täplänuolikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Heimo::  Nuolikot Microdesmidae
Suku::  Ptereleotris
Laji::  heteroptera
Kaksiosainen nimi
 Ptereleotris heteroptera  (Bleeker, 1855) 
Katso myös
   Täplänuolikko Commonsissa 
Infobox OKNimi-testi OKIUCN-testi OK: 
Täplänuolikko (Ptereleotris heteroptera) on nuolikoihin kuuluva kala.
Koko ja ulkonäkö

Täplänuolikko kasvaa noin 12 cm pitkäksi. Sen vartalo on vaaleansininen, evät tummemmat. Pyrstössä on kalalle nimen antanut musta täplä.
Alkuperä

Täplänuolikko elää luonnossa Indopasifisella merialueella.
Käyttäytyminen

Täplänuolikkoja tavataan luonnossa usein pareittain. Akvaariossa se on niin aggressiivinen lajitovereita tai muita suunnilleen saman muotoisia kaloja kohtaan, että sitä pidetään joko yksin tai parina mutta ei useampien nuolikkojen kanssa.
Ravinto

Täplänuolikko syö eläinplanktonpitoista ruokaa sekä vedestä että pohjalta.  Sitä on syötettävä kolme kertaa päivässä, ellei altaassa kasva tarpeeksi planktonia, jota se voi saalistaa itsekseen.
Aiheesta muualla

Ptereleotris heteroptera (peilipalvelin) FishBase. Froese, R. & Pauly, D. (toim.). (englanniksi)
Unohtumattomat Humppa-Veikot

| Unohtumattomat Humppa-Veikot Humppa-Veikot |
| --- | --- | --- |

Unohtumattomat Humppa-Veikot
Kokoelmalevyn tiedot
 Julkaistu: 2004
 Formaatti: CD-levy
 Levy-yhtiö: Valitut Palat
Humppa-Veikkojen muut julkaisut
| Vanhan kartanon kehräävä rukki 2000 | Unohtumattomat Humppa-Veikot 2004 |   |
Unohtumattomat Humppa-Veikot on suomalaisen Humppa-Veikot-yhtyeen kokoelma-albumi vuodelta 2004.
Kappaleet

Uraliin – 2.26
Alaska – 2.11
Aamutuimaan – ?.??
Vesivehmaan jenkka – 2.02
Jazztyttö – 1.47
Odessa – 2.14
Tulipunaruusut – 1.46
Pieni polku – 1.49
Tammerkoski – 2.16
Valamo – 1.56
Laitakaupungin lapsi – 2.17
Irja – 2.56
Kotikuusi – 2.54
Imatra – 2.23
Karjalan Katjuusa – 2.09
Lola pieni – 2.27
Kuusamo – 2.15
Pyhäjärvi – 2.03
Silmät tummat kuin yö – 1.59
Kesäilta Saimaalla – 2.35
Katinka – 1.53
Marusja – 3.23
Petsamo – 2.14
Riippakoivun alla – 2.13
Keltaiset banaanit – 2.17
Pihapihlaja – 1.51
Iitin Tiltu – 2.49
Sulamith – 2.15
Vanhan kartanon kehräävä rukki – 1.55
Tunturisatu – 2.48
Heili Karjalasta – 1.47
Pieni punainen mökki – 1.43
Lentävä Hollantilainen – 1.45
Matalan torpan humppa – 2.18
Pohjola – 2.12
Ellin boksi – 2.15
Topparoikka tulee – 3.12
Yö Altailla – 2.17
Aropaimen – 2.15
Romantiikkaa ruusutarhassa – 2.38
Amurin aallot – 3.25
Puuseppä – 2.22
Ilta Oulunjoella – 2.15
Aila – 2.17
Pustan sävel – 2.41
Bublitshki – 1.43